nibzard/narodne-novine-full-text-markdown huggingface dataset:
## Rješenje o razrješenju pomoćnice ravnatelja Državnog zavoda za mjeriteljstvo

### NN 23/2009 (20.2.2009.), Rješenje o razrješenju pomoćnice ravnatelja Državnog zavoda za mjeriteljstvo

**VLADA REPUBLIKE HRVATSKE**

499

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/1998, 15/2000, 117/2001, 199/2003 i 30/2004) i članka 6.a stavka 2. Zakona o sustavu državne uprave (»Narodne novine«, br. 75/1993, 48/1999, 15/2000, 127/2000, 59/2001, 190/2003 – pročišćeni tekst, 199/2003 i 79/2007), Vlada Republike Hrvatske je na sjednici održanoj 12. veljače 2009. godine donijela

RJEŠENJE

O RAZRJEŠENJU POMOĆNICE RAVNATELJA DRŽAVNOGA ZAVODA ZA MJERITELJSTVO

Razrješuje se JASNA HAMŠ dužnosti pomoćnice ravnatelja Državnoga zavoda za mjeriteljstvo.

Klasa: 080-02/08-02/464

Urbroj: 50304/2-09-01

Zagreb, 12. veljače 2009.

Predsjednik
dr. sc. Ivo Sanader, v. r.

Rješenje, NN 23/2009-499
## Rješenje o imenovanju dijela članova Upravnog vijeća Hrvatske agencije za hranu

### NN 23/2009 (20.2.2009.), Rješenje o imenovanju dijela članova Upravnog vijeća Hrvatske agencije za hranu

**VLADA REPUBLIKE HRVATSKE**

503

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/1998, 15/2000, 117/2001, 199/2003 i 30/2004) i članka 28. stavka 1. Zakona o hrani (»Narodne novine«, br. 46/2007 i 155/2008), Vlada Republike Hrvatske je na sjednici održanoj 12. veljače 2009. godine donijela

RJEŠENJE

O IMENOVANJU DIJELA ČLANOVA UPRAVNOG VIJEĆA HRVATSKE AGENCIJE ZA HRANU

Za članove Upravnog vijeća Hrvatske agencije za hranu, imenuju se:

– dr. sc. JELENA ĐUGUM

– prof. dr. sc. DUŠKA ĆURIĆ.

Klasa: 080-02/09-01/25

Urbroj: 50304/2-09-01

Zagreb, 12. veljače 2009.

Predsjednik
dr. sc. Ivo Sanader, v. r.

Rješenje, NN 23/2009-503
## Odluka o izmjeni Odluke o minimalno potrebnim deviznim potraživanjima

### NN 23/2009 (20.2.2009.), Odluka o izmjeni Odluke o minimalno potrebnim deviznim potraživanjima

HRVATSKA NARODNA BANKA

513

Na temelju članka 29. i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008.) guverner Hrvatske narodne banke donio je 18. veljače 2009.

ODLUKU

O IZMJENI ODLUKE O MINIMALNO POTREBNIM DEVIZNIM POTRAŽIVANJIMA

I.

U točki VI. Odluke o minimalno potrebnim deviznim potraživanjima (»Narodne novine«, br. 59/2008. i 17/2009.) »25%« zamjenjuje se sa »20%«.

II.

Ova Odluka stupa na snagu danom objave u »Narodnim novinama«.

Odluka br.: 152-020/02-09/ŽR

Zagreb, 18. veljače 2009.

Guverner
Hrvatske narodne banke
dr. sc. Željko Rohatinski, v. r.

Odluka, NN 23/2009-513
## Ispravak Kolektivnog ugovora za državne službenike i namještenike

### NN 23/2009 (20.2.2009.), Ispravak Kolektivnog ugovora za državne službenike i namještenike

**VLADA REPUBLIKE HRVATSKE**

526

VLADA REPUBLIKE HRVATSKE zastupana po Jadranki Kosor, dipl. iur., potpredsjednici Vlade i ministrici obitelji, branitelja i međugeneracijske solidarnost (u daljnjem tekstu: Vlada), kao poslodavac i

SINDIKATI DRŽAVNIH SLUŽBI:

Sindikat državnih i lokalnih službenika i namještenika RH, zastupan po Borisu Pleši, predsjedniku

Sindikat policije Hrvatske, zastupan po Dubravku Jagiću, predsjedniku

Nezavisni sindikat djelatnika Ministarstva unutarnjih poslova, zastupan po Zdravku Lončaru, predsjedniku

Sindikat djelatnika u vojsci i državnim službama zastupan po radomiru Deliću, predsjedniku

Carinski sindikat Hrvatske zastupan po Boži Prki, predsjedniku

Sindikat Porezne uprave Hrvatske zastupan po Gordani Jagar, predsjednici

Samostalni sindikat djelatnika u zrakoplovstvu zastupan po Marijanu Luketiću, predsjedniku

Sindikat zaposlenih u pravosuđu zastupan po Dubravku Jagiću, po ovlaštenju

Sindikat pravosudne policije zastupan po Dubravku Jagiću, po ovlaštenju

Sindikat zaposlenika zatvorskog sustava zastupan po Borisu Pleši, po ovlaštenju

Nezavisni sindikat carinika Hrvatske zastupan po Borisu Pleši, po ovlaštenju i

Nezavisni sindikat policijskih službenika i namještenika RH zastupan po Borisu Pleši, po ovlaštenju (u daljnjem tekst: Sindikati)

potpisali su 28. siječnja 2009. godine sljedeći

ISPRAVAK

KOLEKTIVNOG UGOVORA ZA DRŽAVNE SLUŽBENIKE I NAMJEŠTENIKE

U članku 67. iza broja »66.« dodaje se »i 71.«, tako da članak glasi:

»Članak 67.

Iznosi materijalnih prava iz članaka 50., 5I., 52., 54., 55., 56., 58., 59., 62., 63., 64., 66. i 71. ugovoreni su u neto iznosima.«

|  |  |
| --- | --- |
| ZA VLADU  REPUBLIKE HRVATSKE | ZA SINDIKATE  Sindikat državnih i lokalnih službenika i namještenika RH |

|  |  |
| --- | --- |
| Jadranka Kosor, dipl. iur. | Predsjednik |
| potpredsjednica Vlade, | Boris Pleša, dipl. politolog |
| ministrica obitelji, branitelja i | Sindikat policije Hrvatske |
| međugeneracijske solidarnosti | Predsjednik |
|  | Dubravko Jagić |
|  | Nezavisni sindikat djelatnika Ministarstva unutarnjih poslova |
|  | Predsjednik |
|  | Zdravko Lončar |
|  | Sindikat djelatnika u vojsci i državnim službama |
|  | Predsjednik |
|  | Radomir Delić |
|  | Carinski sindikat Hrvatske |
|  | Predsjednik |
|  | Božo Prka |
|  | Sindikat porezne uprave Hrvatske |
|  | Predsjednica |
|  | Gordana Jagar |
|  | Samostalni sindikat djelatnika u zrakoplovstvu |
|  | Predsjednik |
|  | Marijan Luketić |
|  | Sindikat zaposlenih u pravosuđu |
|  | po ovlaštenju |
|  | Dubravko Jagić |
|  | Sindikat pravosudne policije |
|  | po ovlaštenju |
|  | Dubravko Jagić |
|  | Sindikat zaposlenika zatvorskog sustava |
|  | po ovlaštenju |
|  | Boris Pleša, dipl. politolog |
|  | Nezavisni sindikat carinika Hrvatske |
|  | po ovlaštenju |
|  | Bors Pleša, dipl. politolog |
|  | Nezavisni sindikat policijskih službenika i |
|  | namještenika RH |
|  | po ovlaštenju |
|  | Boris Pleša, dipl. politolog |

Ostalo, NN 23/2009-526
## Odluka o proglašenju "Nacionalnog dana invalida rada"

### NN 24/2009 (23.2.2009.), Odluka o proglašenju "Nacionalnog dana invalida rada"

**HRVATSKI SABOR**

531

Na temelju članka 80. Ustava Republike Hrvatske, Hrvatski sabor na sjednici 13. veljače 2009. donio je

ODLUKU

O PROGLAŠENJU »NACIONALNOG DANA INVALIDA RADA«

I.

Dan 21. ožujak proglašava se »Nacionalnim danom invalida rada«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 960-01/09-01/01

Zagreb, 13. veljače 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 24/2009-531
## Ispravak Pravilnika o tehničkim normativima žičara za prijevoz osoba

### NN 24/2009 (23.2.2009.), Ispravak Pravilnika o tehničkim normativima žičara za prijevoz osoba

**MINISTARSTVO MORA, PROMETA  I INFRASTRUKTURE**

534

Nakon izvršenog uspoređivanja s izvornim tekstom utvrđene su pogreške u Pravilniku o tehničkim normativima žičara za prijevoz osoba koji je objavljen u »Narodnim novinama« broj 155 od 30. prosinca 2008., te se daje

ISPRAVAK

PRAVILNIKA O TEHNIČKIM NORMATIVIMA ŽIČARA ZA PRIJEVOZ OSOBA

U članku 2. stavku 2. točki a), umjesto riječi: »rad« treba stajati riječ: »uporabu«.

U članku 3. stavku 4. točki a) do f2) umjesto otisnutog teksta treba stajati sljedeći tekst:

»(4) Podsustavi žičare su:

a) Užad i užetni spojevi;

b) Pogoni i kočnice;

c) Mehanički uređaji;

c1) Natezni uređaji za užad;

c2) Mehanički uređaji u postajama;

c3) Mehanička oprema trase;

d) Vozila;

d1) Kabine, sjedala ili vučni uređaji;

d2) Ovjesi;

d3) Vozna kolica;

d4) Veze s užetom (stezaljke, hvataljke);

e) Elektrotehnički uređaji;

e1) Upravljački, kontrolni i sigurnosni uređaji;

e2) Komunikacijska i informatička oprema;

e3) Oprema za zaštitu od groma;

f) Spasilačka oprema;

f1) Fiksna spasilačka oprema;

f2) Prenosiva spasilačka oprema.«

U članku 3. stavku 6. umjesto broja: »2005« treba stajati broj: »2006«.

U članku 57. stavku 3. točki a) umjesto riječi: »idejni projekt« trebaju stajati riječi: »projekt žičare«.

U članku 58. stavku 1. umjesto riječi: »dozvola za izgradnju« trebaju stajati riječi: »odobrenja za građenje«.

U Prilogu I Pravilnika, u Tablici I-1:

– u retku 4. u stupcu Oznaka norme, umjesto broja: »2004« treba stajati broj: »2008«;

– u retku 4. u stupcu Naziv norme, umjesto riječi: »Pražnjenje« treba stajati riječ: »Spašavanje«;

– u retku 8. u stupcu Naziv norme, umjesto riječi: »Kontrola« treba stajati riječ: »Osiguravanje«;

– u redcima 19. do 21. u stupcu Oznaka norme, umjesto broja: »2004« treba stajati broj: »2008«;

– u retku 23. u stupcu Oznaka norme, umjesto broja: »2004« treba stajati broj: »2008«;

– u retku 23. u stupcu Naziv norme, umjesto riječi: »vozila, kočnice« trebaju stajati riječi: »vozna kolica, kočnice«, i umjesto riječi: »stolci« treba stajati riječ: »sjedala«;

– redci 26. i 27. se brišu.

U Prilogu II Pravilnika u stavku 1. iza riječi: »Direktive« izostavljen je tekst koji glasi: »2000/9/EZ Europskog parlamenta i Vijeća od 20. ožujka 2000«.

U cijelom tekstu Pravilnika o tehničkim normativima žičara za prijevoz osoba i u Prilogu II Pravilnika (»Narodne novine«, br. 155/08) umjesto riječi: »gradnja« i »izgradnja«, u određenom padežu, treba stajati riječ: »građenje«, u odgovarajućem padežu.

Klasa: 011-01/08-02/63

Urbroj: 530-01-06-09-10

Zagreb, 13. veljače 2009.

Ministar
Božidar Kalmeta, dipl. ing., v. r.

Ostalo, NN 24/2009-534
## Pravilnik o izmjenama i dopunama Pravilnika o parcelacijskim i drugim geodetskim elaboratima

### NN 25/2009 (25.2.2009.), Pravilnik o izmjenama i dopunama Pravilnika o parcelacijskim i drugim geodetskim elaboratima

DRŽAVNA GEODETSKA UPRAVA

549

Na temelju članka 61. Zakona o državnoj izmjeri i katastru nekretnina (»Narodne novine«, br. 16/07) ravnatelj Državne geodetske uprave donosi

PRAVILNIK

O IZMJENAMA I DOPUNAMA PRAVILNIKA O PARCELACIJSKIM I DRUGIM GEODETSKIM ELABORATIMA

Članak 1.

U Pravilniku o parcelacijskim i drugim geodetskim elaboratima (»Narodne novine«, br. 86/07) članak 8. stavak 3. mijenja se i glasi:

»Parcelacijski elaborati iz stavka 1. ovog članka kojima se dijeli ili spaja poljoprivredno zemljište u vlasništvu Republike Hrvatske obavezno sadrže suglasnost Agencije za poljoprivredno zemljište sukladno posebnom propisu«.

»Parcelacijski elaborati iz stavka 1. ovog članka kojima se dijeli poljoprivredno zemljište koje nije u vlasništvu Republike Hrvatske obavezno sadrže prethodnu suglasnost Agencije za poljoprivredno zemljište sukladno posebnom propisu«.

Članak 2.

Članak 12. stavak 1. mijenja se i glasi:

»U elaboratima kojima osnovna svrha nije evidentiranje, brisanje ili promjena podataka o zgradama drugim građevinama, iskazuju se podaci o ne evidentiranim i promijenjenim građevinama koje postoje na katastarskim česticama, koje su osnovnim predmetom izrade elaborata prema novom stanju«.

Članak 3.

U članku 28. iza stavka 2.dodaju se stavci koji glase:

»Geodetski elaborat iz stavka 1. ovog članka koji je izrađen za svrhu registracije poljoprivrednog zemljišta u vlasništvu Republike Hrvatske obavezno sadržava suglasnost Agencije za poljoprivredno zemljište sukladno posebnom propisu.«

»Odredba stavka 3. ovog članka odgovarajuće se primjenjuje na sve geodetske elaborate koji se odnose na poljoprivredno zemljište u vlasništvu Republike Hrvatske«.

Članak 4.

Ovaj pravilnik stupa na snagu osmog dana od dana objave u »Narodnim novinama«.

Klasa: 932-01/09-01/05

Urbroj: 541-04-3/1-09-4

Zagreb, 18. veljače 2009.

Ravnatelj
prof. dr. sc. Željko Bačić, v. r.

Pravilnik, NN 25/2009-549
## Odluka o dopuni Odluke o općinskim porezima Općine Žminj

### NN 25/2009 (25.2.2009.), Odluka o dopuni Odluke o općinskim porezima Općine Žminj

OPĆINA ŽMINJ

552

Na temelju članaka 30. i 30 a. Zakona o financiranju jedinica lokalne i područne (regionalne) samouprave (»Narodne novine« br. 117/93, 69/97, 33/00, 73/00, 127/00, 59/01, 107/01, 117/01, 150/02, 147/03, 132/06, i 26/07. – Odluka USRH, 73/08) i čl. 21. Statuta Općine Žminj (Službeni glasnik Općine Žminj br. 6/2001) Općinsko vijeće Općine Žminj na sjednici održanoj 10. veljače 2009. godine donijelo je sljedeću

ODLUKU

O DOPUNI ODLUKE O OPĆINSKIM POREZIMA

Članak 1.

U Odluci o općinskim porezima (Službeni glasnik Općine Žminj br. 8/01, 2/03, 3/08) u članku 7. iza stavka 1. dodaje se stavak 2. koji glasi:

»Sredstva prikupljena od naplate prireza porezu na dohodak koristit će se za izgradnju sportske dvorane u sportskoj zoni Žminj.«

Članak 2.

Ova Odluka stupa na snagu osmog dana od dana objave u »Narodnim novinama«, a objavit će se i u Službenom glasniku Općine Žminj.

Klasa: 410-01/09-01/03

Urbroj: 2171/04-01-09-1

Žminj, 10. veljače 2009.

Predsjednik
Općinskog vijeća
Franjo Radetić, v. r.

Odluka, NN 25/2009-552
## Ispravak Pravilnika o uvjetima i postupku za stjecanje prava zaposlenog roditelja ili samozaposlenog roditelja djeteta s težim smetnjama u razvoju na dopust ili na rad u skraćenom radnom vremenu radi njege djeteta

### NN 25/2009 (25.2.2009.), Ispravak Pravilnika o uvjetima i postupku za stjecanje prava zaposlenog roditelja ili samozaposlenog roditelja djeteta s težim smetnjama u razvoju na dopust ili na rad u skraćenom radnom vremenu radi njege djeteta

**MINISTARSTVO OBITELJI, BRANITELJA I MEĐUGENERACIJSKE SOLIDARNOSTI**

557

Nakon izvršenog uspoređivanja s izvornim tekstom utvrđena je pogreška u Pravilniku o uvjetima i postupku za stjecanje prava zaposlenog roditelja ili samozaposlenog roditelja djeteta s težim smetnjama u razvoju na dopust ili na rad u skraćenom radnom vremenu radi njege djeteta, koji je objavljen u »Narodnim novinama« broj 18 od 11. veljače 2009., te se daje

ISPRAVAK

PRAVILNIKA O UVJETIMA I POSTUPKU ZA STJECANJE PRAVA ZAPOSLENOG RODITELJA ILI SAMOZAPOSLENOG RODITELJA DJETETA S TEŽIM SMETNJAMA U RAZVOJU NA DOPUST ILI NA RAD U SKRAĆENOM RADNOM VREMENU RADI NJEGE DJETETA

U članku 5. stavku 1. umjesto riječi »članka 14. stavka 1.« trebaju stajati riječi »članka 4. stavka 1.«.

U članku 9. stavku 4. umjesto riječi »članka 15. stavka 1.« trebaju stajati riječi »članka 4. stavka 1.«.

Klasa: 550-02/08-0002/17

Zagreb, 20. veljače 2009.

Potpredsjednica Vlade i
ministrica obitelji, branitelja i
međugeneracijske solidarnosti
Jadranka Kosor, dipl. iur., v. r.

Pravilnik, NN 25/2009-557
## Indeks potrošačkih cijena u Republici Hrvatskoj u veljači 2009. godine

### NN 34/2009 (18.3.2009.), Indeks potrošačkih cijena u Republici Hrvatskoj u veljači 2009. godine

**DRŽAVNI ZAVOD ZA STATISTIKU**

779

Državni zavod za statistiku objavljuje

INDEKS

POTROŠAČKIH CIJENA U REPUBLICI HRVATSKOJ U VELJAČI 2009. GODINE

Indeks potrošačkih cijena u Republici Hrvatskoj u veljači 2009. godine u odnosu na siječanj 2009. godine iznosi 100,6.

Klasa: 957-04/09-01/13

Urbroj: 555-05-03-09-13

Zagreb, 13. ožujka 2009.

Ravnatelj
mr. sc. Ivan Kovač, v. r.

Ostalo, NN 34/2009-779
## Rješenje o imenovanju zamjenice predstavnice Vlade Republike Hrvatske u Povjerenstvu za međunarodne odnose i pripremu pristupa Hrvatske Europskoj uniji Gospodarsko-socijalnog vijeća

### NN 38/2009 (27.3.2009.), Rješenje o imenovanju zamjenice predstavnice Vlade Republike Hrvatske u Povjerenstvu za međunarodne odnose i pripremu pristupa Hrvatske Europskoj uniji Gospodarsko-socijalnog vijeća

38 27.03.2009 Rješenje o imenovanju zamjenice predstavnice Vlade Republike Hrvatske u Povjerenstvu za međunarodne odnose i pripremu pristupa Hrvatske Europskoj uniji Gospodarsko-socijalnog vijeća

VLADA REPUBLIKE HRVATSKE

864

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 24. stavka 3. Poslovnika o radu Gospodarsko-socijalnog vijeća, Vlada Republike Hrvatske je na sjednici održanoj 18. ožujka 2009. godine donijela

RJEŠENJE

O IMENOVANJU ZAMJENICE PREDSTAVNICE VLADE REPUBLIKE HRVATSKE U POVJERENSTVU ZA MEĐUNARODNE ODNOSE I PRIPREMU PRISTUPA HRVATSKE EUROPSKOJ UNIJI GOSPODARSKO-SOCIJALNOG VIJEĆA

Imenuje se GORANKA PRIMC zamjenicom predstavnice Vlade Republike Hrvatske u Povjerenstvu za međunarodne odnose i pripremu pristupa Hrvatske Europskoj uniji Gospodarsko-socijalnog vijeća.

Klasa: 080-02/09-01/38

Urbroj: 50304/2-09-01

Zagreb, 18. ožujka 2009.

Predsjednik
dr. sc. Ivo Sanader, v. r.

Rješenje, NN 38/2009-864
## Ispravak dvaput objavljenog Pravilnika o izmjenama i dopunama Pravilnika o sustavu nadzora i praćenja ribarskih plovila

### NN 39/2009 (31.3.2009.), Ispravak dvaput objavljenog Pravilnika o izmjenama i dopunama Pravilnika o sustavu nadzora i praćenja ribarskih plovila

MINISTARSTVO POLJOPRIVREDE, RIBARSTVA I RURALNOG RAZVOJA

904

Nakon uvida u »Narodne novine« utvrđeno je da je Pravilnik o izmjenama i dopunama Pravilnika o sustavu nadzora i praćenja ribarskih plovila tiskarskom pogreškom objavljen u »Narodnim novinama« broj 37 od 25. ožujka 2009. godine i u »Narodnim novinama« broj 38 od 27. ožujka 2009. godine, pa se daje

ISPRAVAK

DVAPUT OBJAVLJENOG PRAVILNIKA O IZMJENAMA I DOPUNAMA PRAVILNIKA O SUSTAVU NADZORA I PRAĆENJA RIBARSKIH PLOVILA

Izvornim tekstom smatra se Pravilnik o izmjenama i dopunama Pravilnika o sustavu nadzora i praćenja ribarskih plovila koji je objavljen u »Narodnim novinama« broj 37 od 25. ožujka 2009. godine, a ne Pravilnik o izmjenama i dopunama Pravilnika o sustavu nadzora i praćenja ribarskih plovila koji je objavljen u »Narodnim novinama« broj 38 od 27. ožujka 2009. godine

Urbroj: 50501-09-309
Zagreb, 30. ožujka 2009.

Glavna urednica
Zdenka Pogarčić, v. r.

Ostalo, NN 39/2009-904
## Odluka o visini osnovice za obračun plaće za državne službenike i namještenike

### NN 40/2009 (1.4.2009.), Odluka o visini osnovice za obračun plaće za državne službenike i namještenike

40 01.04.2009 Odluka o visini osnovice za obračun plaće za državne službenike i namještenike

VLADA REPUBLIKE HRVATSKE

905

Na temelju članka 30. stavka 2. Zakona o Vladi Republike Hrvatske (»Narodne novine«, br. 101/1998, 15/2000, 117/2001, 199/2003 i 30/2004), a u vezi s člankom 119. stavkom 1. Kolektivnog ugovora za državne službenike i namještenike (»Narodne novine«, br. 93/2008, 23/2009 i 39/2009) i Dodatkom Sporazumu od 21. studenoga 2006. godine sklopljenim 23. ožujka 2009. godine, Vlada Republike Hrvatske je na sjednici održanoj 1. travnja 2009. godine donijela

ODLUKU

O VISINI OSNOVICE ZA OBRAČUN PLAĆE ZA DRŽAVNE SLUŽBENIKE I NAMJEŠTENIKE

I.

Osnovica za obračun plaće za državne službenike i namještenike utvrđuje se u visini od 5.108,84 kune bruto i primjenjuje se od 1. travnja 2009. godine, počevši s plaćom za mjesec travanj 2009. godine koja će biti isplaćena u mjesecu svibnju 2009. godine.

II.

Stupanjem na snagu ove Odluke prestaje važiti Odluka o visini osnovice za izračun plaća korisnika državnog proračuna (»Narodne novine«, broj 150/2008).

III.

Ova Odluka stupa na snagu danom objave u »Narodnim novinama«.

Klasa: 120-02/09-01/12

Urbroj: 5030102-09-1

Zagreb, 1. travnja 2009.

Predsjednik
dr. sc. Ivo Sanader, v. r.

Odluka, NN 40/2009-905
## Ispravak Pravilnika o uvjetima i načinu provedbe sigurnosnih mjera kod skladištenja eksplozivnih tvari

### NN 41/2009 (3.4.2009.), Ispravak Pravilnika o uvjetima i načinu provedbe sigurnosnih mjera kod skladištenja eksplozivnih tvari

MINISTARSTVO UNUTARNJIH POSLOVA

946

Nakon obavljenog uspoređivanja s izvornim tekstom utvrđene su pogreške u Pravilniku o uvjetima i načinu provedbe sigurnosnih mjera kod skladištenja eksplozivnih tvari koji je objavljen u »Narodnim novinama« broj 26 od 27. veljače 2009. godine, te se daje

ISPRAVAK

PRAVILNIKA O UVJETIMA I NAČINU PROVEDBE SIGURNOSNIH MJERA KOD SKLADIŠTENJA EKSPLOZIVNIH TVARI

U članku 49. stavku 2. iza podstavka 1. treba stajati: »– članku 15. stavku 6.«; u podstavku 2. brišu se riječ i broj: »točki 6.«; u podstavku 3., točki 3. brišu se slova: »d, e«, u točki 4. umjesto slova: »e, f, g, h«, trebaju stajati slova: »a, e«; u podstavku 5. umjesto brojki: »1. i 3.«, trebaju stajati slova: »a, b, c,«; u podstavku 7. briše se slovo i brojka: »i 10.«; u podstavku 8. iza brojke: »9.« treba stajati brojka: »27.,«.

Broj: 511-01-152-65104-08

Zagreb, 19. ožujka 2009.

Ministar
Tomislav Karamarko, v. r.

Ostalo, NN 41/2009-946
## Odluka o odlikovanju Njegove Ekscelencije Branka Lukovca, veleposlanika Crne Gore, Redom kneza Trpimira s ogrlicom i Danicom

### NN 42/2009 (6.4.2009.), Odluka o odlikovanju Njegove Ekscelencije Branka Lukovca, veleposlanika Crne Gore, Redom kneza Trpimira s ogrlicom i Danicom

42 06.04.2009 Odluka o odlikovanju Njegove Ekscelencije Branka Lukovca, veleposlanika Crne Gore, Redom kneza
Trpimira s ogrlicom i Danicom

PREDSJEDNIK REPUBLIKE HRVATSKE

948

Na temelju članka 97. Ustava Republike Hrvatske i članka 2., stavak 1., Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), donosim

ODLUKU

kojom se odlikuje

Njegova Ekscelencija

BRANKO LUKOVAC

veleposlanik Crne Gore

REDOM KNEZA TRPIMIRA S OGRLICOM
I DANICOM

za osobit doprinos razvitku prijateljskih odnosa i suradnje između Republike Hrvatske i Crne Gore.

Klasa: 060-04/09-05/02
Urbroj: 71-05-04/2-09-01
Zagreb, 25. ožujka 2009.

Predsjednik
Republike Hrvatske
Stjepan Mesić, v. r.

Odluka, NN 42/2009-948
## Odluka o prestanku važenja Odluke o raspisivanju javnog natječaja za dodjelu koncesije za korištenje poljoprivrednog zemljišta u vlasništvu Republike Hrvatske na području Općine Rakovica

### NN 43/2009 (8.4.2009.), Odluka o prestanku važenja Odluke o raspisivanju javnog natječaja za dodjelu koncesije za korištenje poljoprivrednog zemljišta u vlasništvu Republike Hrvatske na području Općine Rakovica

43 08.04.2009 Odluka o prestanku važenja Odluke o raspisivanju javnog natječaja za dodjelu koncesije za korištenje
poljoprivrednog zemljišta u vlasništvu Republike Hrvatske na području Općine Rakovica

VLADA REPUBLIKE HRVATSKE

995

Na temelju članka 45. stavka 1. Zakona o poljoprivrednom zemljištu (»Narodne novine« broj 66/2001, 87/2002, 48/2005 i 90/2005), a u vezi s člankom 99. Zakona o poljoprivrednom zemljištu (»Narodne novine« broj 152/2008), Vlada Republike Hrvatske je na sjednici održanoj 2. travnja 2009. godine donijela

ODLUKU

O PRESTANKU VAŽENJA ODLUKE O RASPISIVANJU JAVNOG NATJEČAJA ZA DODJELU KONCESIJE ZA KORIŠTENJE POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU OPĆINE RAKOVICA

I.

Danom stupanja na snagu ove Odluke prestaje važiti Odluka o raspisivanju javnog natječaja za dodjelu koncesije za korištenje poljoprivrednog zemljišta u vlasništvu Republike Hrvatske na području Općine Rakovica (»Narodne novine« broj 82/2007).

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 320-02/07-03/18

Urbroj: 5030116-09-1

Zagreb, 2. travnja 2009.

Potpredsjednica Vlade
i ministrica obitelji, branitelja i
međugeneracijske solidarnosti
Jadranka Kosor, dipl. iur., v. r.

Odluka, NN 43/2009-995
## Odluka o prestanku važenja Odluke o raspisivanju javnog natječaja za dodjelu koncesije za korištenje poljoprivrednog zemljišta u vlasništvu Republike Hrvatske na području Općine Vrpolje

### NN 43/2009 (8.4.2009.), Odluka o prestanku važenja Odluke o raspisivanju javnog natječaja za dodjelu koncesije za korištenje poljoprivrednog zemljišta u vlasništvu Republike Hrvatske na području Općine Vrpolje

43 08.04.2009 Odluka o prestanku važenja Odluke o raspisivanju javnog natječaja za dodjelu koncesije za korištenje
poljoprivrednog zemljišta u vlasništvu Republike Hrvatske na području Općine Vrpolje

VLADA REPUBLIKE HRVATSKE

997

Na temelju članka 45. stavka 1. Zakona o poljoprivrednom zemljištu (»Narodne novine« broj 66/2001, 87/2002, 48/2005 i 90/2005), a u vezi s člankom 99. Zakona o poljoprivrednom zemljištu (»Narodne novine« broj 152/2008), Vlada Republike Hrvatske je na sjednici održanoj 2. travnja 2009. godine donijela

ODLUKU

O PRESTANKU VAŽENJA ODLUKE O RASPISIVANJU JAVNOG NATJEČAJA ZA DODJELU KONCESIJE ZA KORIŠTENJE POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU OPĆINE VRPOLJE

I.

Danom stupanja na snagu ove Odluke prestaje važiti Odluka o raspisivanju javnog natječaja za dodjelu koncesije za korištenje poljoprivrednog zemljišta u vlasništvu Republike Hrvatske na području Općine Vrpolje (»Narodne novine« broj 111/2006).

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 320-02/06-03/26

Urbroj: 5030116-09-1

Zagreb, 2. travnja 2009.

Potpredsjednica Vlade
i ministrica obitelji, branitelja i
međugeneracijske solidarnosti
Jadranka Kosor, dipl. iur., v. r.

Odluka, NN 43/2009-997
## Rješenje o razrješenju vršitelja dužnosti ravnatelja Hrvatskog zavoda za zdravstveno osiguranje

### NN 43/2009 (8.4.2009.), Rješenje o razrješenju vršitelja dužnosti ravnatelja Hrvatskog zavoda za zdravstveno osiguranje

43 08.04.2009 Rješenje o razrješenju vršitelja dužnosti ravnatelja Hrvatskog zavoda za zdravstveno osiguranje

VLADA REPUBLIKE HRVATSKE

1000

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 79. Statuta Hrvatskog zavoda za zdravstveno osiguranje (»Narodne novine«, broj 18/2009), Vlada Republike Hrvatske je na sjednici održanoj 2. travnja 2009. godine donijela

RJEŠENJE

O RAZRJEŠENJU VRŠITELJA DUŽNOSTI RAVNATELJA HRVATSKOG ZAVODA ZA ZDRAVSTVENO OSIGURANJE

Razrješuje se TIHOMIR STRIZREP, dr. med., dužnosti vršitelja dužnosti ravnatelja Hrvatskog zavoda za zdravstveno osiguranje.

Klasa: 080-02/09-02/43

Urbroj: 50304/2-09-01

Zagreb, 2. travnja 2009.

Predsjednik
dr. sc. Ivo Sanader, v. r.

Rješenje, NN 43/2009-1000
## Rješenje o razrješenju člana Upravnog odbora Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško

### NN 43/2009 (8.4.2009.), Rješenje o razrješenju člana Upravnog odbora Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško

43 08.04.2009 Rješenje o razrješenju člana Upravnog odbora Fonda za financiranje razgradnje i zbrinjavanja
radioaktivnog otpada i istrošenoga nuklearnog goriva Nuklearne elektrane Krško

VLADA REPUBLIKE HRVATSKE

1004

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 7. stavka 3. Zakona o Fondu za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško (»Narodne novine«, broj 107/2007), Vlada Republike Hrvatske je na sjednici održanoj 2. travnja 2009. godine donijela

RJEŠENJE

O RAZRJEŠENJU ČLANA UPRAVNOG ODBORA FONDA ZA FINANCIRANJE RAZGRADNJE I ZBRINJAVANJA RADIOAKTIVNOG OTPADA I ISTROŠENOGA NUKLEARNOG GORIVA NUKLEARNE ELEKTRANE KRŠKO

Razrješuje se mr. sc. MATJAŽ PRAH dužnosti člana Upravnog odbora Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško.

Klasa: 080-02/09-02/45

Urbroj: 50304/2-09-01

Zagreb, 2. travnja 2009.

Predsjednik
dr. sc. Ivo Sanader, v. r.

Rješenje, NN 43/2009-1004
## Rješenje o imenovanju člana Upravnog odbora Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško

### NN 43/2009 (8.4.2009.), Rješenje o imenovanju člana Upravnog odbora Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško

43 08.04.2009 Rješenje o imenovanju člana Upravnog odbora Fonda za financiranje razgradnje i zbrinjavanja
radioaktivnog otpada i istrošenoga nuklearnog goriva Nuklearne elektrane Krško

VLADA REPUBLIKE HRVATSKE

1005

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 7. stavka 3. Zakona o Fondu za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško (»Narodne novine«, broj 107/2007), Vlada Republike Hrvatske je na sjednici održanoj 2. travnja 2009. godine donijela

RJEŠENJE

O IMENOVANJU ČLANA UPRAVNOG ODBORA FONDA ZA FINANCIRANJE RAZGRADNJE I ZBRINJAVANJA RADIOAKTIVNOG OTPADA I ISTROŠENOGA NUKLEARNOG GORIVA NUKLEARNE ELEKTRANE KRŠKO

Imenuje se mr. sc. SAŠA MEDAKOVIĆ članom Upravnog odbora Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško.

Klasa: 080-02/09-01/48

Urbroj: 50304/2-09-01

Zagreb, 2. travnja 2009.

Predsjednik
dr. sc. Ivo Sanader, v. r.

Rješenje, NN 43/2009-1005
## Odluka o razrješenju članice i izboru potpredsjednice Nacionalnog vijeća za praćenje provedbe Strategije suzbijanja korupcije

### NN 45/2009 (10.4.2009.), Odluka o razrješenju članice i izboru potpredsjednice Nacionalnog vijeća za praćenje provedbe Strategije suzbijanja korupcije

45 10.04.2009 Odluka o razrješenju članice i izboru potpredsjednice Nacionalnog vijeća za praćenje provedbe Strategije suzbijanja korupcije

HRVATSKI SABOR

1037

Na temelju članka 80. Ustava Republike Hrvatske i članka 4. stavka 3. Odluke o Nacionalnom vijeću za praćenje provedbe Strategije suzbijanja korupcije (»Narodne novine«, br. 82/06. i 35/09.), Hrvatski sabor na sjednici 3. travnja 2009. donio je

ODLUKU

O RAZRJEŠENJU ČLANICE I IZBORU POTPREDSJEDNICE NACIONALNOG VIJEĆA ZA PRAĆENJE PROVEDBE STRATEGIJE SUZBIJANJA KORUPCIJE

I.

Razrješuje se članica Nacionalnog vijeća za praćenje provedbe Strategije suzbijanja korupcije iz reda zastupnika parlamentarne većine zastupnica ANA LOVRIN.

II.

Za potpredsjednicu Nacionalnog vijeća za praćenje provedbe Strategije suzbijanja korupcije iz reda zastupnika parlamentarne većine bira se zastupnica ANA LOVRIN.

Klasa: 021-13/09-06/02

Zagreb, 3. travnja 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 45/2009-1037
## Pravilnik o izmjenama i dopunama Pravilnika o načinu korištenja sredstava ostvarenih od naknada za obavljanje ribolova na moru

### NN 45/2009 (10.4.2009.), Pravilnik o izmjenama i dopunama Pravilnika o načinu korištenja sredstava ostvarenih od naknada za obavljanje ribolova na moru

45 10.04.2009 Pravilnik o izmjenama i dopunama Pravilnika o načinu korištenja sredstava ostvarenih od naknada za obavljanje ribolova na moru

MINISTARSTVO POLJOPRIVREDE, RIBARSTVA I RURALNOG RAZVOJA

1042

Na temelju članka 46. stavka 3. Zakona o morskom ribarstvu (»Narodne novine« broj 74/94, 57/96, 46/97 – pročišćeni tekst i 48/05) ministar poljoprivrede, ribarstva i ruralnog razvoja donosi

PRAVILNIK

O IZMJENAMA I DOPUNAMA PRAVILNIKA O NAČINU KORIŠTENJA SREDSTAVA OSTVARENIH OD NAKNADA ZA OBAVLJANJE RIBOLOVA NA MORU

Članak 1.

U Pravilniku o načinu korištenja sredstava ostvarenih od naknada za obavljanje ribolova na moru (»Narodne novine« broj 144/03 i 90/04) u članku 3. iza točke 2. dodaju se točke 3. i 4. koje glase:

»3. financiranje otkupa povlastica temeljem kojih pravne i fizičke osobe obavljaju ribolov uz uporabu mreža plivarica tunolovki;

4. financiranje otkupa ribolovnih kvota za tune od ovlaštenika povlastica za obavljanje ribolova mrežom plivaricom tunolovkom«.

Točke 3. i 4. postaju točke 5. i 6.

Članak 2.

Članak 7. stavak 1. mijenja se i glasi:

»Otkup povlastica za obavljanje ribolova (u daljnjem tekstu: povlastica) odnosi se samo na ovlaštenike povlastica:

– u koje su upisani pridneni povlačni ribolovni alati u ribolovnim zonama A, E, F i G;

– u koje su upisane mreže plivarice tunolovke.

Zahtjev vlasnika za otkup povlastice može se odnositi samo na jedno od navedenog:

– brisanje iz povlastice pridnenih povlačnih alata u zonama A, E, F i G

– odustajanje od obavljanja svih oblika ribolova u zonama A, E, F i G, osim ulova sitne plave ribe

– brisanje iz povlastice pridnenih povlačnih alata u cijelom ribolovnom moru

– odustajanje od obavljanja svih oblika ribolova u cijelom ribolovnom moru, osim ulova sitne plave ribe

– brisanje iz povlastice mreže plivarice tunolovke.

Visinu naknade za otkup povlastica i za otkup ribolovnih kvota za tune odredit će ministar poljoprivrede, ribarstva i ruralnog razvoja (u daljnjem tekstu: ministar).«

Članak 3.

U članku 9. iza riječi: »povlastice« dodaju se riječi: »sukladno članku 3. točki 2.,«.

Članak 4.

U članku 10. iza riječi: »povlastice« dodaju se riječi: »sukladno članku 3. točki 2.,«.

Članak 5.

Ovaj Pravilnik stupa na snagu danom objave u »Narodnim novinama«.

Klasa: NP 011-02/09-01/70
Urbroj: 525-08-1-0323/09-1
Zagreb, 1. travnja 2009.

Ministar
mr. sc. Božidar Pankretić, v. r.

Pravilnik, NN 45/2009-1042
## Naredba o provođenju posebnih mjera za suzbijanje i iskorjenjivanje bjesnoće kod životinja na području Općine Dvor i Grada Gline

### NN 45/2009 (10.4.2009.), Naredba o provođenju posebnih mjera za suzbijanje i iskorjenjivanje bjesnoće kod životinja na području Općine Dvor i Grada Gline

45 10.04.2009 Naredba o provođenju posebnih mjera za suzbijanje i iskorjenjivanje bjesnoće kod životinja na području Općine Dvor i Grada Gline

MINISTARSTVO POLJOPRIVREDE, RIBARSTVA I RURALNOG RAZVOJA

1044

Na temelju članka 17. stavka 3. Zakona o veterinarstvu (»Narodne novine« broj 41/07) radi suzbijanja i iskorjenjivanja bjesnoće, ministar poljoprivrede, ribarstva i ruralnog razvoja donosi

NAREDBU

O PROVOĐENJU POSEBNIH MJERA ZA SUZBIJANJE I ISKORJENJIVANJE BJESNOĆE KOD ŽIVOTINJA NA PODRUČJU OPĆINE DVOR I GRADA GLINA

I.

1. Zaraženim područjem smatra se područje općine Dvor.

2. Ugroženim područjem smatra se područje grada Glina.

II.

Radi suzbijanja i iskorjenjivanja bjesnoće životinja, a u svrhu zaštite zdravlja ljudi na zaraženom i ugroženom području iz točke I. ove Naredbe naređuje se organizirano prorjeđivanje populacije jedinki vuka (Canis lupus).

III.

1. U skladu s rješenjem Ministarstva kulture (Klasa: UP/I 612-07/09-33/353, Urbroj: 532-08-01/1-09-03) od 26. ožujka 2009., na zaraženom i ugroženom području iz točke I. ove Naredbe naređuje se usmrćivanje odstrelom svih jedinki vuka (Canis lupus) sumnjivih na bjesnoću.

2. Usmrćivanje odstrelom iz stavka 1. ove točke dozvoljen je u razdoblju 26. ožujka – 26. rujna 2009. godine.

IV.

1. Usmrćivanje odstrelom mogu obavljati osobe s položenim lovačkim ispitom u skladu s odredbama posebnih propisa.

2. O svakom usmrćivanju jedinke vuka (Canis lupus) potrebno je obavijestiti nadležnu ovlaštenu veterinarsku organizaciju, Ministarstvo poljoprivrede, ribarstva i ruralnog razvoja – Upravu za veterinarske inspekcije i Upravu za veterinarstvo, Ministarstvo regionalnog razvoja, šumarstva i vodnoga gospodarstva – Upravu za lovstvo i Ministarstvo kulture-Upravu za zaštitu prirode i Upravu za inspekcijske poslove zaštite prirode.

3. Jedinke vuka (Canis lupus) usmrćene odstrelom lovci moraju dostavljati najbližoj ovlaštenoj veterinarskoj organizaciji koja lešine mora dostaviti u ovlašteni laboratorij Hrvatskog veterinarskog instituta u Zagrebu radi pretraživanja na bjesnoću.

V.

Ova Naredba stupa na snagu danom objave u »Narodnim novinama«.

Klasa: 011-02/09-01/66
Urbroj: 525-06-09-1
Zagreb, 30. ožujka 2009.

Ministar
mr. sc. Božidar Pankretić, v. r.

Naredba, NN 45/2009-1044
## Odluka o imenovanju predsjednika i članova Upravnog vijeća Agencije za regulaciju tržišta željezničkih usluga

### NN 69/2009 (17.6.2009.), Odluka o imenovanju predsjednika i članova Upravnog vijeća Agencije za regulaciju tržišta željezničkih usluga

69 17.06.2009 Odluka o imenovanju predsjednika i članova Upravnog vijeća Agencije za regulaciju tržišta željezničkih usluga

HRVATSKI SABOR

1666

Na temelju članka 80. Ustava Republike Hrvatske i članka 11. stavka 2. Zakona o Agenciji za regulaciju tržišta željezničkih usluga (»Narodne novine«, br. 79/07.), Hrvatski sabor na sjednici 5. lipnja 2009. donio je

ODLUKU

O IMENOVANJU PREDSJEDNIKA I ČLANOVA UPRAVNOG VIJEĆA AGENCIJE ZA REGULACIJU TRŽIŠTA ŽELJEZNIČKIH USLUGA

I.

Imenuje se GORAN MATEŠIĆ predsjednikom Upravnog vijeća Agencije za regulaciju tržišta željezničkih usluga.

II.

Za članove Upravnog vijeća Agencije za regulaciju tržišta željezničkih usluga, imenuju se:

– mr. sc. NIKOLA POPOVIĆ

– ZORAN RAVLIĆ.

Klasa: 021-13/09-07/12

Zagreb, 5. lipnja 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 69/2009-1666
## Odluka o dodjeli Povelje Republike Hrvatske Ansamblu narodnih plesova i pjesama Hrvatske "Lado"

### NN 69/2009 (17.6.2009.), Odluka o dodjeli Povelje Republike Hrvatske Ansamblu narodnih plesova i pjesama Hrvatske "Lado"

69 17.06.2009 Odluka o dodjeli Povelje Republike Hrvatske Ansamblu narodnih plesova i pjesama Hrvatske "Lado"

PREDSJEDNIK REPUBLIKE HRVATSKE

1685

Na temelju članka 97. Ustava Republike Hrvatske i članka 2., stavak 1., Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

kojom se dodjeljuje

POVELJA REPUBLIKE HRVATSKE

ANSAMBLU NARODNIH PLESOVA I PJESAMA HRVATSKE »LADO«

za osobit doprinos promicanju kulture i očuvanju etnološke baštine u Republici Hrvatskoj i svijetu tijekom 60 godina rada.

Klasa: 061-01/09-01/02

Urbroj: 71-05-04/1-09-01

Zagreb, 10. lipnja 2009.

Predsjednik
Republike Hrvatske
Stjepan Mesić, v. r.

Odluka, NN 69/2009-1685
## Odluka o imenovanju sutkinje Općinskog suda u Ivanić Gradu

### NN 69/2009 (17.6.2009.), Odluka o imenovanju sutkinje Općinskog suda u Ivanić Gradu

69 17.06.2009 Odluka o imenovanju sutkinje Općinskog suda u Ivanić Gradu

DRŽAVNO SUDBENO VIJEĆE

1694

Državno sudbeno vijeće, u postupku trajnog imenovanja na sudačku dužnost sutkinje Općinskog suda u Ivanić Gradu Mirele Horvatić, na sjednici održanoj 28. svibnja 2009. godine, na temelju čl. 16. st. 5. Zakona o Državnom sudbenom vijeću (dalje: ZDSV) donijelo je

ODLUKU

Sutkinja Općinskog suda u Ivanić Gradu Mirela Horvatić se imenuje na sudačku dužnost trajno.

Broj: IS-78/03-2

Zagreb, 28. svibnja 2009.

Predsjednik
Ivan Mikšić, v. r.

Odluka, NN 69/2009-1694
## Odluka o imenovanju sutkinja Prekršajnog suda u Rijeci

### NN 69/2009 (17.6.2009.), Odluka o imenovanju sutkinja Prekršajnog suda u Rijeci

69 17.06.2009 Odluka o imenovanju sutkinja Prekršajnog suda u Rijeci

DRŽAVNO SUDBENO VIJEĆE

1698

Državno sudbeno vijeće, u postupku trajnog imenovanja na sudačku dužnost sutkinja Prekršajnog suda u Rijeci Lade Medanić i Danice Vučinić, na sjednici održanoj 28. svibnja 2009. godine, na temelju čl. 16. st. 5. Zakona o Državnom sudbenom vijeću (dalje: ZDSV) donijelo je

ODLUKU

Sutkinje Prekršajnog suda u Rijeci Lada Medanić i Danica Vučinić se imenuju na sudačku dužnost trajno.

Broj: IS-83/03-2

Zagreb, 28. svibnja 2009.

Predsjednik
Ivan Mikšić, v. r.

Odluka, NN 69/2009-1698
## Rješenje kojim se Zvonimiru Ružiću osnivaču obrta za zastupanje u osiguranju Pegraz, izdaje dozvola za obavljanje djelatnosti zastupanja u osiguranju

### NN 69/2009 (17.6.2009.), Rješenje kojim se Zvonimiru Ružiću osnivaču obrta za zastupanje u osiguranju Pegraz, izdaje dozvola za obavljanje djelatnosti zastupanja u osiguranju

HRVATSKA AGENCIJI ZA NADZOR FINANCIJSKIH USLUGA

1711

Na temelju odredbi članka 15. točka 4. alineje 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), članka 252. stavak 2. u svezi članka 236. stavak 4., članka 250. stavak 2. u svezi članka 236. stavak 4., članka 260. točka 1. u svezi članka 236. stavak 4. Zakona o osiguranju (»Narodne novine« broj 151/05 i 87/08), Uprava Hrvatske agencije za nadzor financijskih usluga, u predmetu izdavanja dozvole za obavljanje djelatnosti zastupanja u osiguranju, Zvonimiru Ružiću iz Zagreba, Sermageova 1, osnivaču obrta Pegraz, na sjednici održanoj 4. lipnja 2009. godine donijela je

RJEŠENJE

I. Zvonimiru Ružiću iz Zagreba, Sermageova 1, osnivaču obrta za zastupanje u osiguranju Pegraz, Zagreb, Sermageova 1, izdaje se dozvola za obavljanje djelatnosti zastupanja u osiguranju.

II. Zvonimir Ružić iz Zagreba, Sermageova 1, osnivač obrta za zastupanje u osiguranju Pegraz, Zagreb, Sermageova 1, dužan je poslove zastupanja u osiguranju obavljati kao isključivu djelatnost.

III. Zvonimir Ružić iz Zagreba, Sermageova 1, osnivač obrta za zastupanje u osiguranju Pegraz, Zagreb, Sermageova 1, dužan je u roku od tri dana od dana upisa u obrtni registar dostaviti Hrvatskoj agenciji za nadzor financijskih usluga izvadak iz obrtnog registra.

IV. Izreka ovog rješenja objavit će se u »Narodnim novinama«.

Klasa: UP/I-453-02/09-37/41

Urbroj: 326-112-09-3

Zagreb, 4. lipnja 2009.

Zamjenik predsjednika Uprave
Ivan Vrljić, v. r.

Rješenje, NN 69/2009-1711
## Rješenje kojim se odobrava Statut i Informativni prospekt Zatvorenog dobrovoljnog mirovinskog fonda T-Mobile, kojim upravlja Raiffeisen mirovinsko društvo za upravljanje dobrovoljnim mirovinskim fondom d.o.o., Zagreb

### NN 69/2009 (17.6.2009.), Rješenje kojim se odobrava Statut i Informativni prospekt Zatvorenog dobrovoljnog mirovinskog fonda T-Mobile, kojim upravlja Raiffeisen mirovinsko društvo za upravljanje dobrovoljnim mirovinskim fondom d.o.o., Zagreb

69 17.06.2009 Rješenje kojim se odobrava Statut i Informativni prospekt Zatvorenog dobrovoljnog mirovinskog fonda T-Mobile, kojim upravlja Raiffeisen mirovinsko društvo za upravljanje dobrovoljnim mirovinskim fondom d.o.o., Zagreb

HRVATSKA AGENCIJA ZA NADZOR FINANCIJSKIH USLUGA

1712

Na temelju odredbi članka 15. točka 4. alineja 2. i članka 8. Zakona o Hrvatskoj agenciji za nadzor financijskih usluga (»Narodne novine«, broj 140/05), članka 39. stavak 2. i članka 107. stavak 3. Zakona o obveznim i dobrovoljnim mirovinskim fondovima (»Narodne novine«, broj 49/99, 63/00, 103/03, 177/04 i 71/07) i članka 8. Pravilnika o informativnom prospektu zatvorenog mirovinskog fonda (»Narodne novine«, broj 106/07), Hrvatska agencija za nadzor financijskih usluga, odlučujući o zahtjevu Raiffeisen mirovinsko društvo za upravljanje dobrovoljnim mirovinskim fondom d.o.o., Zagreb, Magazinska 69, u predmetu odobrenja Statuta i Informativnog prospekta Zatvorenog dobrovoljnog mirovinskog fonda T-Mobile, temeljem odluke Uprave na sjednici održanoj 4. lipnja 2009. donosi

RJEŠENJE

1. Odobrava se Statut Zatvorenog dobrovoljnog mirovinskog fonda T-Mobile, kojim upravlja Raiffeisen mirovinsko društvo za upravljanje dobrovoljnim mirovinskim fondom d.o.o., Zagreb, Magazinska 69

2. Odobrava se Informativni prospekt Zatvorenog dobrovoljnog mirovinskog fonda T-Mobile, kojim upravlja Raiffeisen mirovinsko društvo za upravljanje dobrovoljnim mirovinskim fondom d.o.o., Zagreb, Magazinska 69.

3. Izreka ovog Rješenja objavit će se u »Narodnim novinama«.

Klasa: UP/I-140-01/08-33/15

Urbroj: 326-113-09-8

Zagreb, 4. lipnja 2009.

Zamjenik predsjednika Uprave
Ivan Vrljić, v. r.

Rješenje, NN 69/2009-1712
## Rješenje kojim se Luki Matošiću daje odobrenje za obavljanje funkcije člana Uprave društva Erste Sparkassen osiguranje d.d. za životno osiguranje, Zagreb

### NN 69/2009 (17.6.2009.), Rješenje kojim se Luki Matošiću daje odobrenje za obavljanje funkcije člana Uprave društva Erste Sparkassen osiguranje d.d. za životno osiguranje, Zagreb

69 17.06.2009 Rješenje kojim se Luki Matošiću daje odobrenje za obavljanje funkcije člana Uprave društva Erste Sparkassen osiguranje d.d. za životno osiguranje, Zagreb

HRVATSKA AGENCIJA ZA NADZOR FINANCIJSKIH USLUGA

1715

Na temelju odredbi članka 15. točke 4. alineja 3. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) i odredbe članka 28. stavak 5. Zakona o osiguranju (»Narodne novine« broj 151/05 i 87/08), Uprava Hrvatske agencije za nadzor financijskih usluga, odlučujući o zahtjevu nadzornog odbora društva Erste Sparkassen osiguranje d.d. za životno osiguranje, Zagreb, Miramarska 23, za izdavanje odobrenja kandidatu za obavljanje funkcije člana uprave, na sjednici održanoj 4. lipnja 2009. godine donijela je

RJEŠENJE

I. Luki Matošiću iz Zagreba, Trakošćanska 17b, rođenom 26. siječnja 1971. godine u Zagrebu, daje se odobrenje za obavljanje funkcije člana uprave društva Erste Sparkassen osiguranje d.d. za životno osiguranje, Zagreb, Miramarska 23.

II. Izreka ovog rješenja objavit će se u »Narodnim novinama«.

Klasa: UP/I -453-02/09-30/10

Urbroj: 326-112-09-8

Zagreb, 4. lipnja 2009.

Zamjenik predsjednika Uprave
Ivan Vrljić, v. r.

Rješenje, NN 69/2009-1715
## Rješenje kojim se Snježani Bertoncelj daje odobrenje za obavljanje funkcije člana Uprave društva Erste Sparkassen osiguranje d.d. za životno osiguranje, Zagreb

### NN 69/2009 (17.6.2009.), Rješenje kojim se Snježani Bertoncelj daje odobrenje za obavljanje funkcije člana Uprave društva Erste Sparkassen osiguranje d.d. za životno osiguranje, Zagreb

69 17.06.2009 Rješenje kojim se Snježani Bertoncelj daje odobrenje za obavljanje funkcije člana Uprave društva Erste Sparkassen osiguranje d.d. za životno osiguranje, Zagreb

HRVATSKA AGENCIJA ZA NADZOR FINANCIJSKIH USLUGA

1718

Na temelju odredbi članka 15. točke 4. alineja 3. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) i odredbe članka 28. stavak 5. Zakona o osiguranju (»Narodne novine« broj 151/05 i 87/08), Uprava Hrvatske agencije za nadzor financijskih usluga, odlučujući o zahtjevu Nadzornog odbora društva Erste Sparkassen osiguranje d.d. za životno osiguranje, Zagreb, Miramarska 23, za izdavanje odobrenja kandidatu za obavljanje funkcije člana Uprave, na sjednici održanoj 10. lipnja 2009. godine donijela je

RJEŠENJE

I. Snježani Bertoncelj iz Zagreba, Slovenska 13, rođenoj 11. prosinca 1968. u Zagrebu daje se odobrenje za obavljanje funkcije člana Uprave društva Erste Sparkassen osiguranje d.d. za životno osiguranje, Zagreb, Miramarska 23.

II. Izreka ovog rješenja objavit će se u »Narodnim novinama«.

Klasa: UP/I -453-02/09-30/9

Urbroj: 326-112-09-8

Zagreb, 10. lipnja 2009.

Zamjenik predsjednika Uprave
Ivan Vrljić, v. r.

Rješenje, NN 69/2009-1718
## Stopa promjene proizvođačkih cijena industrijskih proizvoda

### NN 69/2009 (17.6.2009.), Stopa promjene proizvođačkih cijena industrijskih proizvoda

DRŽAVNI ZAVOD ZA STATISTIKU

1720

Državni zavod za statistiku objavljuje

STOPU PROMJENE

PROIZVOĐAČKIH CIJENA INDUSTRIJSKIH PROIZVODA U SVIBNJU 2009. GODINE

Stopa promjene proizvođačkih cijena industrijskih proizvoda u svibnju 2009. godine u odnosu na travanj 2009. godine iznosi 0,6.

Klasa: 957-04/09-01/38

Urbroj: 555-05-03-09-38

Zagreb, 15. lipnja 2009.

Ravnatelj
mr. sc. Ivan Kovač, v. r.

Ostalo, NN 69/2009-1720
## Indeks potrošačkih cijena u Republici Hrvatskoj u svibnju 2009. godine

### NN 69/2009 (17.6.2009.), Indeks potrošačkih cijena u Republici Hrvatskoj u svibnju 2009. godine

69 17.06.2009 Indeks potrošačkih cijena u Republici Hrvatskoj u svibnju 2009. godine

DRŽAVNI ZAVOD ZA STATISTIKU

1721

Državni zavod za statistiku objavljuje

INDEKS

POTROŠAČKIH CIJENA U REPUBLICI HRVATSKOJ U SVIBNJU 2009. GODINE

Indeks potrošačkih cijena u Republici Hrvatskoj u svibnju 2009. godine u odnosu na travanj 2009. godine iznosi 100,0.

Klasa: 957-04/09-01/39

Urbroj: 555-05-03-09-39

Zagreb, 15. lipnja 2009.

Ravnatelj
mr. sc. Ivan Kovač, v. r.

Ostalo, NN 69/2009-1721
## Naredba o prestanku važenja Naredbe o zabrani uvoza i provoza preko područja Republike Hrvatske živih svinja i njihovih proizvoda radi sprječavanje unošenja virusa svinjske gripe podtipa H1N1

### NN 70/2009 (19.6.2009.), Naredba o prestanku važenja Naredbe o zabrani uvoza i provoza preko područja Republike Hrvatske živih svinja i njihovih proizvoda radi sprječavanje unošenja virusa svinjske gripe podtipa H1N1

70 19.06.2009 Naredba o prestanku važenja Naredbe o zabrani uvoza i provoza preko područja Republike Hrvatske živih svinja i njihovih proizvoda radi sprječavanje unošenja virusa svinjske gripe podtipa H1N1

MINISTARSTVO POLJOPRIVREDE, RIBARSTVA I RURALNOG RAZVOJA

1725

Na temelju članka 17. stavka 3. Zakona o veterinarstvu (»Narodne novine«, broj 41/07), ministar poljoprivrede, ribarstva i ruralnog razvoja donosi

NAREDBU

O PRESTANKU VAŽENJA NAREDBE O ZABRANI UVOZA I PROVOZA PREKO PODRUČJA REPUBLIKE HRVATSKE ŽIVIH SVINJA I NJIHOVIH PROIZVODA RADI SPRJEČAVANJA UNOŠENJA VIRUSA SVINJSKE GRIPE PODTIPA H1N1

I.

Danom stupanja na snagu ove Naredbe prestaje važiti Naredba o zabrani uvoza i provoza preko područja Republike Hrvatske živih svinja i njihovih proizvoda radi sprječavanja unošenja virusa svinjske gripe podtipa H1N1 (»Narodne novine«, broj 55/09).

II.

Ova naredba stupa na snagu danom objave u »Narodnim novinama«.

Klasa: NP 011-02/09-01/144

Urbroj: 525-11-2-0489/09-1

Zagreb, 5. lipnja 2009.

Ministar
mr. sc. Božidar Pankretić, v. r.

Naredba, NN 70/2009-1725